सत्ता में आने पर भ्रष्टों को जेल की हवा खिलाएंगे : उमा भारती  
यूपी के अम्बेडकर नगर में उमा भारती ने एक रैली की और कहा कि अगर बीजेपी का शासन आया तो वह प्रदेश में गरीबो के लिए काम करेंगी।
उत्तर प्रदेश में विधानसभा चुनावों के लिए सभी पार्टियों ने अपनी ताकत झोंक दी है। यूपी के अम्बेडकर नगर में उमा भारती ने एक रैली की और कहा कि अगर बीजेपी का शासन आया तो वह प्रदेश में गरीबो के लिए काम करेंगी। उन्होंने लोगों को बुनियादी सुविधाएं मुहैया कराने का भी वादा किया। उमा ने यह भी कहा कि उनकी पार्टी भ्रष्टाचार के खिलाफ हैं और सत्ता में आने पर भ्रष्ट नेताओं को जेल की हवा खिलाएगी। कांग्रेस को घेरते हुए उमा ने कहा कि कांग्रेस के कई नेता भ्रष्टाचार के आरोपो में जेल की सजा काट रहे हैं।